2011R0208 — BG — 23.09.2011 — 001.001

Този документ е средство за документиране и не обвързва институциите

►B РЕГЛАМЕНТ (ЕС) № 208/2011 НА КОМИСИЯТА от 2 март 2011 година за изменение на приложение VII към Регламент (ЕО) № 882/2004 на Европейския парламент и на Съвета и на регламенти (ЕО) № 180/2008 и (ЕО) № 737/2008 на Комисията по отношение на списъците на референтни лаборатории на ЕС и имената на тези лаборатории (текст от значение за ЕИП) (ОВ L 058, 3.3.2011, p.29)

Изменен с









▼B

РЕГЛАМЕНТ (ЕС) № 208/2011 НА КОМИСИЯТА

от 2 март 2011 година

за изменение на приложение VII към Регламент (ЕО) № 882/2004 на Европейския парламент и на Съвета и на регламенти (ЕО) № 180/2008 и (ЕО) № 737/2008 на Комисията по отношение на списъците на референтни лаборатории на ЕС и имената на тези лаборатории

(текст от значение за ЕИП)







ЕВРОПЕЙСКАТА КОМИСИЯ, като взе предвид Договора за функционирането на Европейския съюз, като взе предвид Директива 90/426/ЕИО на Съвета от 26 юни 1990 г. относно ветеринарно-санитарните условия, регулиращи движението и вноса от трети страни на еднокопитни животни ( 1 ), и по-специално член 19, подточка iv) от нея, като взе предвид Регламент (ЕО) № 882/2004 на Европейския парламент и на Съвета от 29 април 2004 г. относно официалния контрол, провеждан с цел осигуряване на проверка на съответствието със законодателството в областта на фуражите и храните и правилата за опазване здравето на животните и хуманното отношение към животните ( 2 ), и по-специално член 32, параграф 5 от него, като взе предвид Директива 2006/88/ЕО на Съвета от 24 октомври 2006 г. относно ветеринарномедицинските изисквания за аквакултури и продукти от тях и за предотвратяване и борба с някои болести по водните животни ( 3 ), и по-специално член 55, параграф 1 от нея, като има предвид, че: (1) В Регламент (ЕО) № 882/2004 се определят общите задачи, задължения и изисквания към референтните лаборатории на Общността в областта на фуражите и храните, опазването на здравето на животните и живите животни. Референтните лаборатории на Общността за храни и фуражи са изброени в част I, а тези за опазването на здравето на животните и за живи животни — в част II от приложение VII към посочения регламент. (2) С Регламент (ЕО) № 180/2008 на Комисията от 28 февруари 2008 г. относно референтната лаборатория на Общността за болести по еднокопитните, различни от африканската чума по конете, и за изменение на приложение VII към Регламент (ЕО) № 882/2004 на Европейския парламент и на Съвета ( 4 ) Agence Française de Sécurité Sanitaire des Aliments (AFSSA) (Френска агенция за безопасност на храните) с научните си лаборатории за патология и зоонози при животните и за патология и болести при еднокопитните, намираща се във Франция, се определя за референтна лаборатория на Общността за болести по еднокопитните, различни от африканската чума по конете. (3) С Регламент (ЕО) № 737/2008 на Комисията от 28 юли 2008 г. за определяне на референтните лаборатории на Общността за болести по ракообразните, бяс и туберкулоза по говедата, за установяване на допълнителни отговорности и задачи на референтните лаборатории на Общността за бяс и за туберкулоза по говедата и за изменение на приложение VII към Регламент (ЕО) № 882/2004 на Европейския парламент и на Съвета ( 5 ) Laboratoire d’études sur la rage et la pathologie des animaux sauvages (Лаборатория за изследване на беса и патология на дивите животни) към Френската агенция за безопасност на храните (AFSSA), Нанси, Франция, бе определена за референтна лаборатория на Общността за беса. (4) Франция и Дания официално уведомиха Комисията за промени в наименованията на лабораториите, споменати в посочените регламенти. Освен това след влизането в сила на Договора от Лисабон лабораториите, вписани в приложение VII към Регламент (ЕО) № 882/2004, по-рано наричани „референтни лаборатории на Общността“, следва да бъдат наричани „референтни лаборатории на Европейския съюз (ЕС)“. (5) Важно е списъкът с референтни лаборатории на ЕС, установен в регламенти (ЕО) № 882/2004, (ЕО) № 180/2008 и (ЕО) № 737/2008, да бъде осъвременяван. Поради това посочените регламенти следва да бъдат съответно изменени. (6) Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните, като има предвид, че: ПРИЕ НАСТОЯЩИЯ РЕГЛАМЕНТ:







Член 1

Приложение VII към Регламент (ЕО) № 882/2004 се заменя с текста на приложението към настоящия регламент.

Член 2

В Регламент (ЕО) № 180/2008 член 1 се заменя със следното:

„Член 1

1. Agence nationale de sécurité sanitaire de l’alimentation, de l’environnement et du travail (ANSES) (Националната агенция за безопасност на храните, околната среда и труда) с лабораториите си за опазване на здравето на животните и болести при еднокопитните, Франция, се определя за референтна лаборатория на ЕС за болести по еднокопитните, различни от африканската чума по конете, за периода от 1 юли 2008 г. до 30 юни 2013 г.

2. Функциите, задълженията и процедурите на референтната лаборатория на ЕС по отношение на сътрудничеството ѝ с лаборатории, отговарящи за диагностицирането на инфекциозни болести по еднокопитните в държавите-членки, посочени в параграф 1, са определени в приложението към настоящия регламент.“

Член 3

В член 2 от Регламент (ЕО) № 737/2008 първата алинея се заменя със следното:

„Laboratoire d’études sur la rage et la pathologie des animaux sauvages (Лабораторията за изследване на беса и патология на дивите животни) към Agence nationale de sécurité sanitaire de l’alimentation, de l’environnement et du travail (ANSES) (Националната агенция за безопасност на храните, околната среда и труда), Франция, се определя за референтна лаборатория на ЕС за беса за периода от 1 юли 2008 г. до 30 юни 2013 г.“

Член 4

Настоящият регламент влиза в сила на двадесетия ден след публикуването му в Официален вестник на Европейския съюз.

Настоящият регламент е задължителен в своята цялост и се прилага пряко във всички държави-членки.









ПРИЛОЖЕНИЕ

Приложение VII към Регламент (ЕО) № 882/2004 се заменя със следното:









„ПРИЛОЖЕНИЕ VII

РЕФЕРЕНТНИ ЛАБОРАТОРИИ НА ЕВРОПЕЙСКИЯ СЪЮЗ (ЕС)

(Наричани по-рано „РЕФЕРЕНТНИ ЛАБОРАТОРИИ НА ОБЩНОСТТА“)

I. РЕФЕРЕНТНИ ЛАБОРАТОРИИ НА ЕС ЗА ФУРАЖИ И ХРАНИ

1. Референтна лаборатория на ЕС за мляко и млечни продукти

ANSES — Laboratoire de sécurité des aliments

Maisons-Alfort

Франция

2. Референтна лаборатория на ЕС за анализ и изследване на зоонозите (salmonella)

Rijksinstituut voor Volksgezondheid en Milieu (RIVM)

Bilthoven

Нидерландия

3. Референтна лаборатория на ЕС за наблюдение на морски биотоксини

Agencia Española de Seguridad Alimentaria (AESA)

Vigo

Испания

4. Референтна лаборатория на ЕС за наблюдение на вирусното и бактериологичното заразяване на двучерупчестите мекотели

The laboratory of the Centre for Environment, Fisheries and Aquaculture Science (Cefas)

Weymouth

Обединено кралство

5. Референтна лаборатория на ЕС за Listeria monocytogenes

ANSES — Laboratoire de sécurité des aliments

Maisons-Alfort

Франция

6. Референтна лаборатория на ЕС за коагулаза положителни стафилококи, включително и Staphylococcus aureus

ANSES — Laboratoire de sécurité des aliments

Maisons-Alfort

Франция

7. Референтна лаборатория на ЕС за Εѕсherichia coli, включително и веротоксигенни E. Coli (VTEC)

Istituto Superiore di Sanità (ISS)

Roma

Италия

8. Референтна лаборатория на ЕС за кампилобактериоза

Statens Veterinärmedicinska Anstalt (SVA)

Uppsala

Швеция

9. Референтна лаборатория на ЕС за паразити (по-специално Trichinella, Echinococcus, Anisakis)

Istituto Superiore di Sanità (ISS)

Roma

Италия

10. Референтна лаборатория на ЕС за антимикробна резистентност

Fødevareinstituttet

Danmarks Tekniske Universitet

København

Дания

11. Референтна лаборатория на ЕС за животински протеини в хранителните смески

Centre wallon de recherches agronomiques (CRA-W)

Gembloux

Белгия

12. Референтна лаборатория на ЕС за остатъчни вещества от ветеринарномедицински препарати и замърсители в храните от животински произход

а) За остатъчните вещества, изброени в група А, точки 1, 2, 3 и 4, група Б, точка 2, буква г) и група Б, точка 3, буква г) от приложение I към Директива 96/23/ЕО: Rijksinstituut voor Volksgezondheid en Milieu (RIVM) Bilthoven Нидерландия

б) За остатъчните вещества, изброени в група Б, точка 1 и точка 3, буква д) от приложение I към Директива 96/23/ЕО и карбадокс и олаквиндокс: ANSES — Laboratoire de Fougères Франция

в) За остатъчните вещества, изброени в група А, точка 5 и група Б, точка 2, букви а), б) и д) от приложение I към Директива 96/23/ЕО: Bundesamt für Verbraucherschutz und Lebensmittelsicherheit (BVL) Berlin Германия

г) За остатъчните вещества, изброени в група Б, точка 3, буква в) от приложение I към Директива 96/23/ЕО: Istituto Superiore di Sanità Roma Италия

13. Референтна лаборатория на ЕС за трансмисивни спонгиформни енцефалопатии (ТСЕ)

Лабораторията, посочена в глава Б от приложение Х към Регламент (ЕО) № 999/2001:

The Veterinary Laboratories Agency

Addlestone

Обединено кралство

14. Референтна лаборатория на ЕС за добавките, използвани при храненето на животните

Лабораторията, посочена в приложение II към Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните ( 6 ):

Съвместен изследователски център на Европейската комисия

Geel

Белгия

15. Референтна лаборатория на ЕС за генетично модифицирани организми (ГМО)

Лабораторията, посочена в приложението към Регламент (ЕО) № 1829/2003 на Европейския парламент и на Съвета от 22 септември 2003 г. относно генетично модифицираните храни и фуражи ( 7 ):

Съвместен изследователски център на Европейската комисия

Ispra

Италия

16. Референтна лаборатория на ЕС за материали, предназначени да влизат в контакт с хранителни продукти

Съвместен изследователски център на Европейската комисия

Ispra

Италия

17. Референтни лаборатории на ЕС за остатъчни пестициди

а) Зърнени храни и хранителни смески: Fødevareinstituttet Danmarks Tekniske Universitet København Дания

б) Храни от животински произход и стоки с високо съдържание на мазнини: Chemisches und Veterinäruntersuchungsamt (CVUA) Freiburg Freiburg Германия

в) Плодове и зеленчуци, включително стоки с високо водно и киселинно съдържание: Laboratorio Agrario de la Generalitat Valenciana (LAGV) Burjassot-Valencia Испания Grupo de Residuos de Plaguicidas de la Universidad de Almería (PRRG) Almería Испания

г) Методи за единични остатъчни вещества: Chemisches und Veterinäruntersuchungsamt (CVUA) Stuttgart Fellbach Германия

18. Референтна лаборатория на ЕС за тежки метали във фуражите и храните

Съвместен изследователски център на Европейската комисия

Geel

Белгия

19. Референтна лаборатория на ЕС за микотоксини

Съвместен изследователски център на Европейската комисия

Geel

Белгия

20. Референтна лаборатория на ЕС за полициклични ароматни въглеводороди (ПАВ)

Съвместен изследователски център на Европейската комисия

Geel

Белгия

21. Референтна лаборатория на ЕС за диоксини и ПХБ във фуражите и храните

Chemisches und Veterinäruntersuchungsamt (CVUA) Freiburg

Freiburg

Германия

II. РЕФЕРЕНТНИ ЛАБОРАТОРИИ НА ЕС ЗА ОПАЗВАНЕ ЗДРАВЕТО НА ЖИВОТНИТЕ И ЖИВИТЕ ЖИВОТНИ

1. Референтна лаборатория на ЕС за класическа чума по свинете

Лабораторията, посочена в Директива 2001/89/ЕО на Съвета от 23 октомври 2001 г. относно мерки на Общността за борба с класическата чума по свинете ( 8 )

2. Референтна лаборатория на ЕС за африканска чума по конете

Лабораторията, посочена в Директива 92/35/ЕИО на Съвета от 29 април 1992 г. за определяне на правила за контрол и мерките за борба с болестта африканска чума по конете ( 9 )

3. Референтна лаборатория на ЕС за инфлуенца по птиците

Лабораторията, посочена в Директива 2005/94/ЕО на Съвета от 20 декември 2005 г. относно мерки на Общността за борба с инфлуенцата по птиците и за отмяна на Директива 92/40/ЕИО ( 10 )

4. Референтна лаборатория на ЕС за нюкасълска болест

Лабораторията, посочена в Директива 92/66/ЕИО на Съвета от 14 юли 1992 г. за въвеждането на мерки на Общността за борба с нюкасълската болест ( 11 )

5. Референтна лаборатория на ЕС за везикулозна болест по свинете

Лабораторията, посочена в Директива 92/119/ЕИО на Съвета от 17 декември 1992 г. за въвеждане на общи мерки на Общността за борба с някои болести по животните и на специфични мерки относно везикулозната болест по свинете ( 12 )

6. Референтна лаборатория на ЕС за заболявания по рибата

Veterinærinstituttet

Afdeling for Fjerkræ, Fisk og Pelsdyr

Danmarks Tekniske Universitet

Aarhus

Дания

7. Референтна лаборатория на ЕС за заболявания по мекотелите

Ifremer — Institut français de recherche pour l’exploitation de la mer

La Tremblade

Франция

8. Референтна лаборатория на ЕС за наблюдение на ефективността от ваксинирането срещу бяс

Лабораторията, посочена в Решение 2000/258/ЕО на Съвета от 20 март 2000 г. за определяне на специален институт, който отговаря за определяне на критериите, необходими за стандартизиране на серологичните тестове за мониторинг на ефикасността на ваксините против бяс ( 13 )

9. Референтна лаборатория на ЕС за син език

Лабораторията, посочена в Директива 2000/75/ЕО на Съвета от 20 ноември 2000 г. за определяне на условията за борба и ликвидиране на болестта син език ( 14 )

10. Референтна лаборатория на ЕС за африканска чума по свинете

Лабораторията, посочена в Директива 2002/60/ЕО на Съвета от 27 юни 2002 г. за определяне на специфични разпоредби за борба с африканската чума по свинете и за отмяна на Директива 92/119/ЕИО относно болестта на Тешен и африканската чума по свинете ( 15 )

11. Референтна лаборатория на ЕС за зоотехника

Лабораторията, посочена в Решение 96/463/ЕО на Съвета от 23 юли 1996 г. за определяне на референтния орган, отговарящ за сътрудничеството при унифицирането на методите за тестване и на оценяването на резултатите за чистопородни разплодни животни от рода на едрия рогат добитък ( 16 )

12. Референтна лаборатория на ЕС за шап

Лабораторията, посочена в Директива 2003/85/ЕО на Съвета от 29 септември 2003 г. относно мерки на Общността за борба с болестта шап и за отмяна на Директива 85/511/ЕИО и решения 89/531/ЕИО и 91/665/ЕИО, и за изменение на Директива 92/46/ЕИО ( 17 )

13. Референтна лаборатория на ЕС за бруцелоза

ANSES — Laboratoire de santé animale

Maisons-Alfort

Франция

14. Референтна лаборатория на ЕС за болести по еднокопитните, различни от африканска чума по конете

ANSES — Laboratoire de santé animale/Laboratoire de pathologie équine

Maisons-Alfort

Франция

15. Референтна лаборатория на ЕС за болести по ракообразните

Centre for Environment, Fisheries & Aquaculture Science (Cefas)

Weymouth

Обединено кралство

16. Референтна лаборатория на ЕС за бяс

ANSES — Laboratoire de la rage et de la faune sauvage de Nancy

Malzeville

Франция

17. Референтна лаборатория на ЕС за туберкулоза по говедата

VISAVET — Laboratorio de vigilancia veterinaria, Facultad de Veterinaria, Universidad Complutense de Madrid

Madrid

Испания

▼M1

18. Референтна лаборатория на ЕС за здравето на пчелите

ANSES — Sophia-Antipolis Laboratory

Sophia-Antipolis

Франция“